بنگلہ دیش کے عام انتخابات، 2018ء

بنگلہ دیش میں 30 دسمبر 2018ء کو جاتیہ سنسد کے ارکان کو منتخب کرنے کے لیے عام انتخابات ہوئے۔EC reschedules election date to December 30 Dhaka Tribune, 12 November 2018 مختلف سیاسی جماعتیں جاتیہ سنسد کی 300 نشستوں کے لیے مقابلہ آرا ہوئیں۔ ان میں بنگلہ دیش عوامی لیگ، جاتیہ اوکیہ فرنٹ نمایاں طور پر شامل تھیں۔ حسینہ واجد کی عوامی لیگ کو تشدد اور بے قاعدگیوں کے الزامات کے ساتھ فتح نصیب ہوئی۔ قائد حزب اختلاف کمال حسین نے نتائج کو مسترد کیا اور انتخابات کو "مضحکہ خیز" قرار دیتے ہوئے معتدل حکومت کے زیر اہتمام نئے انتخابات کا مطالبہ کیا۔

 انتخابی نظام 
جاتیہ سنسد میں کُل 350 نشستیں ہیں جن میں 300 نشستوں پر براہ راست انتخاب ہوتا ہےElectoral system IPU اور باقی 50 نشستیں خواتین کے لیے محفوظ میں جہاں انتخاب میں حصہ لینے والی جماعتوں کے تناسب نشستیں تقسیم ہوتی ہیں۔Nizam Ahmed and Sadik Hasan Alangkar or Ahangkar? Reserved-Seat Women Members in the Bangladesh Parliament  ہر رکن کی مدت پانچ سال کے لیے ہوتی ہے۔

لگ بھگ 100 ملین رائے دہندگان ملک بھر کے 40،199 پولنگ اسٹیشنوں سے ووٹ دیے۔ چھ حلقوں میں الیکٹرونک ووٹنگ مشینیں استعمال کی گئی۔

 پس منظر 
گذشتہ عام انتخابات 2014ء میں ہوئے تھے اور تین مرتبہ وزیر اعظم رہ چکیں خالدہ ضیا کی قیادت والی بنگلہ دیش کی حزب اختلاف جماعت بنگلہ دیش نیشنلسٹ پارٹی نے اس انتخابات کا بائیکاٹ کیا تھا۔ نتیجہ کے طور پر موجودہ وزیر اعظم حسینہ واجد کی قیادت والی بنگلہ دیش عوامی لیگ کو براہ راست فاتح قرار دیا گیا اور 154 نشستوں میں سے 127 نشستوں پر عوامی لیگ کے امیدوار بغیر الیکشن لڑے فاتح قرار پائے۔ باقی کی نششتوں پر روشن ارشاد کی جماعت (جاتیہ پارٹی) کے 20 امیدوار، جاتیہ سماج تانترک دل کے 3، ورکرز پارٹی کے دو اور جاتیہ پارٹی (منجو) کے ایک امیدوار فاتح قرار پائے۔

تشدد اور حزب اختلاف کے بائیکاٹ کی وجہ سے ووٹر ٹرن آؤٹ محض 22% فیصد رہا۔ 147 نشستوں میں سے 139 نشستوں کے نتائج کا اعلان ہوا جس میں عوامی لیگ کو 147 نشستیں حاصل ہوئیں، جاتیہ پارٹی کو 13، ورکرز پارٹی کو چار، جاتیہ سماج تانترک دَل کو دو اور طریقت فیڈریشن اور بنگلہ دیش نیشنلسٹ فرنٹ نے ایک ایک نشستیں حاصل کیں۔ باقی کی 8 نشستوں پر ووٹنگ ملتوی کر دی گئی کیونکہ وہاں تشدد کے واقعات رونما ہوئے تھے۔ نئے منتخب ارکان پارلیمان نے 9 جنوری کو حلف لیا۔ حال ہی میں بنگلہ دیش نیشنلسٹ پارٹی نے یہ اعلان کیا کہ وہ انتخابات میں حصہ لینے کو تیار ہے بشرطیکہ موجودہ پارلیمان تحلیل کر دی جائے اور الیکشن کمیشن میں غیر جانبدار ارکان کا تقرر ہو۔ جاتیہ پارٹی کے چیئرمین اور سابق صدر بنگلہ دیش حسین ارشاد نے کہا کہ وہ عوامی لیگ کے زیر قیادت عظیم اتحاد کو خیر آباد کہہ کر اپنا خود کا ایک اتحاد بنانا چاہتے ہیں جس میں بایاں بازو کی جمہوری جماعتیں اور اسلامی جمہوری جماعتیں شامل ہوں گی۔ 14 ستمبر 2017ء کو الیکشن کمیشن کے سربراہ نے یہ یقین دلاتے ہوئے کہا کہ بنگلہ دیش نیشنلسٹ پارٹی (بی این پی) انتخابات میں حصہ لینے جا رہی ہے۔ تاہم بنگلہ دیش کی عدالت عظمیٰ نے بی این پی کی سربراہ خالدہ ضیاء کو انتخابات لڑنے کے لیے غیر اہل قرار دیتے ہوئےHC ruling apparently a blow to Khaleda The Daily Star, 28 November 2018 بدعنوانی کے جرم میں 7 سال قید کی سزا سنائی۔Zia Charitable Trust Graft Case: Khaleda jailed for 7 years The Daily Star, 30 October 2018
 مہم 
اگست 2018ء میں سابق صدر اور جاتیہ پارٹی کے چئیرمین حسین ارشاد نے بتایا دیا کہ وہ چاہتے تھے کہ ان کی جماعت عوامی لیگ کی سربراہی میں قائم بڑے اتحاد کو چھوڑ کر بائیں بازو کی جمہوری اور اسلامی جماعتوں کی اتحاد میں شامل ہوجائے۔Ershad hopes PM will allow Jatiya Party ministers to resign  BD News 24, 4 August 2017 تاہم نومبر 2018ء میں ان کی جماعت نے اعلان کیا کہ وہ عوامی لیگ کے زیر قیادت اتحاد میں شامل ہوں گے۔Jatiya Party to join AL-led alliance Dhaka Tribune, 5 November 2018 28 دسمبر کو ارشاد نے اعلان کیا کہ ان کے جو امیدوار آزاد نشستوں سے لڑ رہے ہیں وہ حکمران جماعت عوامی لیگ کے اتحادی امیدواروں کی حمایت کریں گے۔ اور انھوں نے اپنیے دائرہ حمایت کو اپنی (ان کی) بہن وزیر اعظم شیخ حسینہ تک پھیلا دیا۔ ارشاد ذاتی طور پر ڈھاکہ-17 کی نشست سے عوامی لیگ کے امیدوار کی حمایت میں دستبردار ہو گئے تاہم انھوں نے اعلان کیا کہ ان کی جماعت کے مضبوط امیدوار دوڑ میں شامل رہیں گے

13 اکتوبر 2018ء کو گنو فورم، بنگلہ دیش نیشنلسٹ پارٹی، جاتیہ سماج تانترک دل-جے ایس ڈی اور ناگورک اویکا پر مشتمل جاتیہ اوکیہ فرنٹ (قومی اتحاد محاذ) کا قیام عمل میں لایا گیا۔Bangladesh opposition parties including BNP to contest election  Channel News Asia, 11 November 2018Bangladesh opposition alliance to contest polls ‘to rescue democracy’  The Asahi Shimbun, 11 November 2018 جس کی سربراہی گانو فورم کے صدر اور سابق وزیر خارجہ ڈاکٹر کمال حسین کر رہے ہیں۔ 18 دسمبر کو اتحاد نے ایک 14 نکاتی منشور کا اعلان کیا جس میں وزیر اعظم کے اختیارات میں کمی کا بھی وعدہ کیا گیا۔

بی این پی کے بینر تلے ممنوع جماعتی امیدواروں کی نامزدگیاں الیکشن کے انعقاد میں ایک تنازع تھیں۔ 2013ء میں سخت گیر موقف رکھنے والی دائیں بازو کی اسلام پسند پارٹی، جماعت اسلامی کے آئین مخالف کردار کی وجہ سے ہائی کورٹ نے اس پر دوبارہ رجسٹریشن اور انتخابات میں حصہ لینے پر پابندی عائد کر دی تھی۔ تاہم 25 جماعتی اراکین الیکشن کی دوڑ میں شامل ہو گئے جن میں سے 22 بی این پی کے نامزد کردہ اور 3 آزاد حیثیت سے آئے۔ اس کے خلاف ایک تفتیش بھی مقرر کی گئی لیکن 23 دسمبر کو الیکشن کمیشن کے سیکریٹری ہلال الدین احمد نے کہا موجودہ وقت میں جماعتی قائدین کی اہلیت کو رد کرنے کا کوئی جواز نہیں ہے۔ انتخابات سے چند ہی روز قبل 26 دسمبر کو جاتیہ اوکیہ فرنٹ کے سربراہ کمال حسین نے اپنے اتحاد کی طرف سے جماعت اسلامی کے انتخابات میں حصہ لینے پر افسوس کا اظہار کرتے ہوئے کہا ”اگر مجھے علم ہوتا کہ کہ جماعتی قائدین کو بی این پی کے ٹکٹ دیے جائیں گے تو میں کبھی اس میں شامل نہ ہوتا“۔ تاہم میڈیا نے نومبر کے آخر میں ہی اس بات کی اطلاع دے دی تھی کہ ایسا ہونے والا ہے۔

الیکشن کمیشن کے قوانین کے مطابق 28 دسمبر کی صبح 8:00 بجے انتخابی مہم موقوف کردی گئی۔

 اشتراک و اتحاد 
اتحادقائدارکانامیدوار2014ء میں حاصل شدہ نشستیںعظیم اتحادحسینہ واجد بنگلہ دیش عوامی لیگ258234جاتیہ پارٹی (ارشار)2734ورکرز پارٹی آف بنگلہ دیش56جاتیہ سماج تانترک دَل35بکلپ دھارا بنگلہ دیش3–جاتیہ پارٹی (منجو)42بنگلہ دیش طریقت فیڈریشن2بنگلہ دیش نیشنلسٹ فرنٹ1جاتیہ اوکیہ فرنٹکمال حسینبنگلہ دیش نیشنلسٹ پارٹی240بائیکاٹجمعیت علمائے اسلام بنگلہ دیش22گنو فورم7جاتیہ سماج تانترک دل-جے ایس ڈی4ناگورک اوکیہ4کرشک شرامک جنتا لیگ4بنگلہ دیش جاتیہ لیگ19بنگلہ دیش خلافت مجلسبنگلہ دیش مسلم لیگجاتیہ گاننترک پارٹیجاتیہ اوکیہ پروکریہکلیان پارٹءلبرل ڈیموکریٹک پارٹیلیفٹ ڈیموکریٹک الائنسکمیونسٹ پارٹی آف بنگلہ دیش83 بائیکاٹریولیوشنری ورکرز پارٹءگونوشونگٹھی آندولونیونائیٹیڈ کمیونسٹ لیگ آف بنگلہ دیشبیسد (مارکسی)گاننترک بپلوبی آندولونسماج تانترک آندولون

 متعلق واقعات 
 تشدد 
9 سے 12 دسمبر 2018ء کے بیچ، 47 پُرتشدد واقعات رونما ہوئے، جس میں 8 افراد جاں بحق اور 560 زخمی ہوئے۔

بنگلہ دیش نیشنلسٹ پارٹی (بی این پی) کے ترجمان کے بقول 26 دسمبر 2018ء تک حزب اختلاف کے امیدواروں پر 2،833 حملوں میں 12،923 افراد (زیادہ تر بنگلہ دیش نیشنلسٹ، جاتیہ اوکیہ فرنٹ اور 20 جماعتی اتحاد کے سرگرم کارکنان) زخمی ہوئے تھے۔ 8 نومبر اور 25 دسمبر کے وسط میں بی این پی کے خلاف مختلف اضلاع میں 1،574 مقدمات درج کیے گئے۔ اسی عرصے کے دوران 15،568 سرگرم کارکنان گرفتار کیے گئے تھے۔

بنگلہ دیش اخبار دی ڈیلی اسٹار کے مطابق کم از کم 56 امیدواروں (زیادہ تر بی این پی کے) پر حملے ہوئے، تقریباً 1،190 افراد زخمی ہوئے اور 10 و 28 دسمبر کے درمیان، مہم کے دوران بی این پی اور جماعت اسلامی کے 800 سے زائد گرفتار کیے گئے۔

انتخابات سے ایک دن قبل 29 دسمبر کو بنگلہ دیش ٹیلی کمیونیکیشن ریگولیٹری کمیشن (بی ٹی آر سی) نے ملک بھر میں انٹرنیٹ کی رفتار کم کر دی اور کہا کہ انتخابات کے بعد ہی تیز رفتار بحال کی جائے گی۔

انتخابات کے روز، بر سر اقتدار جماعت کے حمایتیوں اور مخالفین کے درمیان جھڑپوں میں 17 لوگ مارے گئے۔Bangladesh election: Opposition demand new vote BBC News, 30 December 2018
 دھاندلی 
بی بی سی کے ایک نامہ نگار نے چٹاگانگ کے ایک پولنگ اسٹیشن میں رائے دہی شروع ہونے سے تھوڑی دیر پہلے ہی ووٹوں سے بھرا بیلٹ باکس پایا۔Bangladesh election: Opposition demands new vote BBC News, 30 December 2018 کھانے کے وقفوں کے دوران اکثر جب رائے دہندگان دور ہو جاتے تو بیلٹوں کو بے ایمانی سے گن کر پھیلا دیا جاتا۔https://www.theguardian.com/world/2018/dec/30/bangladesh-election-polls-open-after-campaign-marred-by-violence مقامی میڈیا کے نامہ نگاروں کا دعویٰ ہے کہ انھوں نے عوامی لیگ کے کارکنان کو پولیس اور الیکشن افسران کی موجودگی میں بیلٹ باکسوں کو بھرتے دیکھا۔https://www.thedailystar.net/bangladesh-national-election-2018/police-aided-ballot-boxes-stuffing-bangladesh-election-2018-1681033 بنگلہ دیش الیکشن کمیشن نے ملک بھر سے دھاندلی کے الزامات سنے ہیں اور وعدہ کیا ہے کہ اور وہ ان کی تحقیقات کرے گا۔

 حوالہ جات 

زمرہ:ایشیا میں 2018ء کے انتخابات
زمرہ:ایشیا میں دسمبر 2018ء کے واقعات
زمرہ:بنگلہ دیش میں 2018ء
زمرہ:بنگلہ دیش میں عام انتخابات
زمرہ:ویکی ڈیٹا سے مطابقت رکھنے والی مختصر تفصیل